Scho vo weidn siecht ma dean Dom, dens im dreizehntn Jahrhundert (1260/70) zum Baua ogfanga ham. A vorleifigs End vo de Bauarbeitn hods im Jahr 1520 gebn. De Kircha is erscht in da Zeit vom Kenich Ludwig am Erschtn fertich worn (1872), des hoaßt, de gschbitzertn Turmhaubm, de ausschaun wia a umdraade Eiswaffl mit am Kreizerl obm drauf, han erscht recht schbät naufbaut worn. Gweiht is a am halichn Beda und is mid 105 metta raechd houch. Einibassn dan fui Leit a wenn zwegst de wengan Benk des mitm sitzn ned so oafach is. Olle Sundoch singa de Domspadzn im Dom und san araso berüamd wia da Dom soiwa.